بحكم قرايتنا و خدمتنا في قطاع التأمين عائلاتنا و أصحابنا ديما يسألونا حاجات على السيڨورتا، من كثرة ما تعاودت لحكاية عملنا على ربي وبدينا الخدمة باش انقصو المرج على الناس الكل و لاحظنا اللي الحاجات الساهلة بالنسبة لينا حلت برشا مشاكل متاع ناس عزاز علينا
هذاك علاه حبينا نوصلو الحاجة هذي إلى أكبر عدد ممكن من الناس و نعاونوهم بلي نقدرو
الناس الكل متفاهمين إنو المشكلة في لغة السيڨورتا و إنو مافما حد فاهم المؤمن متاعو و مافما حد جاب الحل الزوز طرحنا نفس السؤال و لاحظنا نفس المشكلة
التونسي موش باش يتمتع بالخدمات اللي توفرهم التأمينات و اللي يحب عليها كان كيف الزوز يحكيو نفس اللغة. هاذاك علاش جينا أحنا من قطاع التأمينات و من الوسط اللي عمرو مافهم لاسيرونص باش نحاولو نقربو المؤمنين من كليوناتهم
الحاجة اللي لمتنا إنو أحنا ناس مغرومين بقرايتنا و بالدومان متاعنا و فرد وقت الزوز نمنو إنو الخدمات المالية موش معمولة لشريحة معينة. و نمنو زادة اللي الناس الكل من حقها تفهم البنكاجي و عون التأمين و تتمتع بأحسن الخدمات من عند المؤسسات المالية بكل أنوعها